ศรีวราห์ สั่งสอดส่อง คนอยากเลือกตั้ง ชุมนุม 5 พ.ค.นี้ ปูดพบมือที่ 3 เคลื่อนไหว
รอง ผบ.ตร.สั่ง จนท.สอดส่องบุคคลที่มีหมายจับ ในการชุมนุมคนอยากเลือกตั้ง 5 พ.ค.นี้ปูดพบมือที่ 3 เคลื่อนไหวแต่ยังไม่ชัดเจน ขณะที่ผบ.ทบ.ยังไม่มีข้อมูล ขนคนจาก ตจว.มาสมทบ4 พ.ค.2561 กรณีกลุ่มฟื้นฟูประชาธิปไตย และกลุ่มคนอยากเลือกตั้งชวนร่วมกิจกรรม หยุดระบอบ คสช. หยุดยื้อเลือกตั้ง ที่ลานปรีดี มหาวิทยาลัยธรรมศาสตร์ ท่าพระจันทร์ ตั้งแต่เวลา 16.00 น. เป็นต้นไป วันที่ 5 พ.ค.นี้วันนี้ (4 พ.ค.61) พล.ต.อ.ศรีวราห์ รังสิพราหมณกุล รอง ผบ.ตร.กล่าวว่า การเคลื่อนไหวของกลุ่มคนอยากเลือกตั้งที่นัดแสดงออกเชิงสัญลักษณ์เรียกร้องให้มีการเลือกตั้ง 5 พ.ค.นี้ ที่มหาวิทยาลัยธรรมศาสตร์ ไม่เข้าเกณฑ์ตาม พ.ร.บ.การชุมนุมสาธารณะ เพราะเป็นพื้นที่ส่วนบุคคล แต่ตำรวจและทหารมีแผนและมาตรการดูแลทั้งภายในและด้านนอก โดยจัดกำลังสอดส่องบุคคลที่มีหมายจับ พร้อมเตรียมกองร้อยสนับสนุน หากเคลื่อนไหวออกนอกพื้นที่ พร้อมยอมรับจากการข่าว พบการเคลื่อนไหวของกลุ่มมือที่ 3 อยู่บ้างแต่ยังไม่ชัดเจน จึงสั่งการให้ตำรวจสันติบาล ติดตามการข่าวอย่างใกล้ชิดพล.ต.อ.ศรีวราห์ ระบุว่า การชุมนุมเป็นสิทธิที่สามารถทำได้ แต่ต้องอยู่ภายใต้กรอบกฎหมาย ไม่ตกเป็นเครื่องมือของกลุ่มมือที่ 3 พร้อมย้ำ ห้ามชุมนุมในรัศมี 150 เมตรจากเขตพระราชฐาน หากละเมิดกฎหมาย ตำรวจจะดำเนินการขั้นเด็ดขาดขณะที่ที่กองบัญชาการกองทัพบก พล.อ.เฉลิมชัย สิทธิสาท ผู้บัญชาการทหารบก (ผบ.ทบ.) ในฐานะเลขาธิการคณะรักษาความสงบแห่งชาติ (คสช.) กล่าวถึงกรณีนี้ว่า การเคลื่อนไหวของกลุ่มนี้ ไม่มีอะไรแตกต่างไปจากเดิม คิดว่า ไม่มีอะไรต้องเพิ่มเป็นพิเศษ และไม่น่าจะเกิดเหตุรุนแรงขึ้น เพราะที่ผ่านมา เรามีการพูดคุยทำความเข้าใจกันมาตลอด และขอความร่วมมือในบางเรื่อง เพื่อไม่ให้เกิดผลกระทบกับพี่น้องประชาชน ซึ่งต่างฝ่ายต่างยืนในจุดที่เหมาะสม ซึ่งพวกเขาอยากแสดงความคิดเห็นก็แสดงออกมาได้ แต่ต้องไม่มีผลกระทบต่อสังคมต่อกรณีคำถามที่ว่าจะมีการขนคนจากต่างจังหวัดมาสมทบการเคลื่อนไหววันที่ 5 พ.ค. หรือไม่ นั้น พล.อ.เฉลิมชัย กล่าวว่า ยังไม่มีข้อมูลดังกล่าวและยังไม่มีอะไรน่าเป็นห่วง ซึ่งเจ้าหน้าที่ได้เตรียมการไว้อยู่แล้ว และไม่กังวลการยกระดับชุมนุมกลางเดือนนี้ผมคิดว่า เจตนารมณ์ของประชาชนส่วนใหญ่ อยากเห็นบ้านเมืองสงบ ส่วนการแสดงออกครบรอบ 4 ปี คสช. ก็เป็นอีกเรื่องหนึ่ง เราก็มีกรอบการปฏิบัติต่างๆ ที่เหมาะสม และทุกวันนี้ทุกอย่างก้าวสู่กระบวนการเป็นประชาธิปไตย มีขั้นตอนที่ชัดเจน พล.อ.เฉลิมชัย กล่าวขณะที่ ความคืบหน้าการแก้ไขปัญหาบ้านพักตุลาการ ศาลอุทธรณ์ภาค 5 จ.เชียงใหม่ ผบ.ทบ. กล่าวว่า พล.อ.ประยุทธ์ จันทร์โอชา นายกรัฐมนตรี ยังไม่ได้แต่งตั้งคณะทำงานจากส่วนกลางเพื่อทำหน้าที่รวบรวมข้อมูลและรายละเอียดในทุกประเด็นที่เกี่ยวข้องกับปัญหาที่เกิดขึ้นที่มา และเพจ
รอง ผบ.ตร.สั่ง จนท.สอดส่องบุคคลที่มีหมายจับ ในการชุมนุมคนอยากเลือกตั้ง 5 พ.ค.นี้ปูดพบมือที่ 3 เคลื่อนไหวแต่ยังไม่ชัดเจน ขณะที่ผบ.ทบ.ยังไม่มีข้อมูล ขนคนจาก ตจว.มาสมทบ 4 พ.ค.2561
คนอยากเลือกตั้ง,บ้านพักศาล,พ.ร.บ.การชุมนุมสาธารณะ,มือที่ 3,ศรีวราห์ รังสิพราหมณกุล,เฉลิมชัย สิทธิสาท